﻿ ברסלב סיטי - האתר של חסידות ברסלב | Breslev City - האם מותר לדוג דגים לשם הנאה ואחר כך להחזירם למים?
האם מותר לדוג דגים לשם הנאה ואחר כך להחזירם למים?
בבראשית פרק ט' פסוקים ב'-ג' נאמר "ובכל דגי הים בידכם ניתנו כל רמש אשר הוא חי לכם יהיה לאכלה". מכאן לומדים שכל מה שברא הקדוש ברוך הוא בעולמו ברא על מנת לשרת את האדם, ומודגש כאן "לאכלה", שה' נתן לנו את כל רמש אשר הוא חי דוקא כדי לאכלה.
ולכן מותר לדוג דגים רק לצורך אכילה, אחרת יש בזה משום צער בעלי חיים, כי הדגים נפצעים בפיהם מהחכה או אפילו ברשת אם הדגים שוהים זמן מועט מחוץ למים כבר אין להם תקנה גם אם מחזירים אותם למים, והם מתים.
מכל מקום, אם רק תופס אותם בכלי ואחר כך מחזירם למים ללא שנגרם להם כל נזק או צער יש להקל. וכל שכן שיש להקל לתפוס דגים אם צריך אותם לנוי כגון לגדלם באקווריום או לצורך רפואה וכדו', זה נחשב לצורך ומותר. וכן לצוד או להרוג כדי למנוע סכנה מותר.